Diari Oficial de la Generalitat Valenciana


Sumari del DOGV 5738, del 09-04-2008 (2008/4113)

ACORD de 4 d'abril de 2008, del Consell, pel qual s'establixen noves remuneracions aplicables per a determinades activitats d'extracció i trasplantament d'òrgans i teixits.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/4113


Data del document
:   04-04-2008

Organisme emissor
:   Conselleria de Sanitat

Tipus de document
:   Acord

Anàlisi jurídica

 Descriptors 

:   * remuneració del treball
    * càncer
    * cirurgia
    * trasplantament d'òrgans
    * professió sanitària
    * especialitat mèdica

ACORD de 4 d'abril de 2008, del Consell, pel qual s'establixen noves remuneracions aplicables per a determinades activitats d'extracció i trasplantament d'òrgans i teixits. [2008/4113]  
El Consell, en la reunió del dia 4 d'abril de 2008, va adoptar el següent acord:  
En l'Acord de 25 de març de 2003, del Consell, publicat en el Diari Oficial de la Generalitat Valenciana (DOGV) número 4.470, de 31 de març de 2003, es van establir les remuneracions aplicables per a determinades activitats d'extracció i trasplantament d'òrgans i teixits, actualitzat per Acord de 17 de desembre de 2004, del Consell (DOGV núm. 4.909, de 23 de desembre de 2004), pel qual es modificaven les retribucions aplicables per a determinades activitats d'extracció i trasplantament d'òrgans i teixits, no s'incloïen les retribucions per a les activitats d'extracció i trasplantament d'intestí ni de teixits compostos (avantbraç i mà, cara, etc.).  
La majoria dels hospitals de la Comunitat Valenciana estan autoritzats sanitàriament per a fer extracció d'òrgans i teixits de donants difunts, i l'Hospital Universitari la Fe està autoritzat sanitàriament per a trasplantament bilateral d'avantbraç i mà (teixits compostos) i per a trasplantament d'intestí d'adults i pediàtric.  
Com estes activitats han començat a ser habituals en els hospitals de la Comunitat Valenciana, es fa imprescindible establir les remuneracions corresponents amb la finalitat de retribuir el personal dels centres sanitaris que hi participen (coordinadors de trasplantaments, metges, infermeres, auxiliars d'infermeria i zeladors).  
Per tot això, d'acord amb l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat, i després d'haver sigut negociat en la Mesa Sectorial de Sanitat, de conformitat amb el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic, a proposta del conseller de Sanitat, el Consell   
ACORDA  
Primer  
Aprovar el text íntegre que figura com a annex, que queda addicionat a l'Acord de 17 de desembre de 2004, del Consell, pel qual es modifiquen les retribucions aplicables per a determinades activitats d'extracció i trasplantament d'òrgans i teixits.  
Segon  
Les quanties que figuren en l'annex produiran efectes econòmics a partir de l'1 de gener de 2008.  
Tercer  
Ordenar la publicació del present acord en el Diari Oficial de la Comunitat Valenciana.  
Valencia, 4 d'abril de 2008  
La consellera secretària del Consell, per substitució,  
Angélica Such Ronda  
ANNEX   
Retribucions aplicables per a actuacions concretes d'extracció i trasplantament d'òrgans i teixits a percebre per l'hospital, que s'hagen de fer fora de l'horari ordinari i d'atenció continuada del treballador, i l'execució del qual no admet demora:  
Extracció d'òrgans i teixits, i trasplantaments d'òrgans:  
Per extracció d'òrgans i teixits compostos:  
- Extracció de teixits compostos: 3.130,33 euros.  
- Extracció d'intestí: 3.130,33 euros.  
Per trasplantament d'òrgans i teixits compostos:  
- Trasplantament de teixits compostos: 9.353,27 euros.  
- Trasplantament d'intestí: 9.353,27 euros.